google/wiki40b huggingface dataset:
Renga

Renga (jap. 連歌 spoločná poézia) je klasický žáner japonskej poézie. Je to dlhá reťazová báseň s pevnou formou, ktorú tvoria dvaja alebo viacerí autori. Má najmenej dve strofy (jap. 句 – ku). Úvodná, formalizovaná strofa hokku (発句) sa stala základom moderného žánru haiku.
Strofy na seba nadväzujú a reťazia sa. Sú rôzne varianty pravidiel určujúcich kedy ktorý typ slohy nasleduje. Toto sa stanovuje vopred a autori prednášajú svoje slohy, ktoré jeden účastník zapisuje. Je to teda kolaboratívne dielo tvorené autormi majúcimi okamžitú inšpiráciu a poetické schopnosti.
Renga je typ pevného, v zmysle západnej poézie viazaného verša a vznikla ako reakcia na intuitívnu a voľnejšiu poéziu tanka. Ustálená forma však môže mať modifikácie, záleží od vopred daných propozícií.
Proces tvorby básne renga má tiež ustálenú formu. Je vždy známy hostiteľ a miesto, ktoré poskytuje básnikom, je určený tajomník-zapisovateľ a hlavný hosť sedenia, ktorý tvorí úvodnú slohu hokku určenú pre čestných hostí. Samozrejme sú známi i ďalší poeti. Tajomník zapisuje protokol okolo organizácie sedenia a táto listina aj s podpismi autorov má slúžiť ako svedectvo o autorstve básne.

Hokku

Prvá strofa, hokku, pozostáva zo 17 slabík (presnejšie mór) usporiadaných do troch veršov obsahujúcich 5 + 7 + 5 mór. Skladá ju čestný hosť spoločného básnického posedenia. Musí obsahovať kigo (季語), ustálené slovo alebo slovné spojenie symbolizujúce jedno z ročných období alebo udalosti v roku, ako aj predel, kiredži (切れ字), ustálené slovo alebo časticu na konci verša.

Waki

Druhá strofa, wakiku (脇句) alebo len waki (脇), pozostáva zo 14 mór rozdelených do dvoch veršov po 7. Skladá ju hostiteľ alebo organizátor spoločného básnického posedenia.

Daisan

Tretia strofa, daisan (第三) pozostáva z 5-7-5 mór. Musí končiť slovesom v tvare s príponou -te,  ktorá umožní ďalšiemu básnikovi ľahšie nadviazať pokračovanie.

Hiraku

Strofy medzi treťou a poslednou strofou sa nazývajú hiraku (平句), pokojné alebo ploché.

Ageku

Posledná strofa, ktorá ukončuje a uzatvára báseň renga, sa nazýva ageku (挙句).

Dejiny

Prvý záznam o básni typu renga je z roku 1125 v cisárskej antológii poézie Kinjó waka šú. Z roku 1488 je zachovaný básnický útvar renga so sto veršami. Autori sú traja: Sočó, Šóhaku a Lio Sógi, ktorí boli u Minase Sangin Hyakuina ako hostiteľa.
Trévoux (obec)

Poloha

Trévoux má rozlohu 5,71 km². Najvyšší bod je položený 256 m n. m. a najnižší bod 167 m n. m.

Obyvateľstvo

Trévoux má 6746 obyvateľov (2009).
Graf vývoja obyvateľstva:
Zdroje: INSEE
Saint-Étienne-de-Villeréal

Poloha

Obec má rozlohu 14,62 km². Najvyšší bod je položený 191 m n. m. a najnižší bod 88 m n. m.

Obyvateľstvo

Počet obyvateľov obce je 292 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lupcourt

Poloha

Obec má rozlohu 6,94 km². Najvyšší bod je položený 322 m n. m. a najnižší bod 226 m n. m.

Obyvateľstvo

Počet obyvateľov obce je 406 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
L’Aquila

Zemetrasenie

Mesto bolo už veľakrát v histórii zasiahnuté zemetrasením (o. i. v rokoch 1315, 1349, 1452, 1501, 1646, 1703). Zatiaľ posledné zemetrasenie o sile 6,3 Richterovej stupnice bolo 6. apríla 2009. Vyžiadalo si 298 ľudských životov a viac ako 1 000 ľudí bolo zranených. Približne 30 tisíc ľudí prišlo o svoje domovy, poškodených bolo až 15 000 budov (vrátane stavieb historickej hodnoty).
Fontaine-le-Port

Poloha

Obec má rozlohu 7,89 km². Najvyšší bod je položený 97 m n. m. a najnižší bod 41 m n. m.

Obyvateľstvo

Počet obyvateľov obce je 936 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Inline skater hockey

Inline skater hockey (angl. inline skater hockey, nem. Inline-Skaterhockey) je kolektívny šport a loptová hra, ktorá sa hrá na dve bránky na inline korčuliach alebo zriedkavo na kolieskových korčuliach. Šport, v ktorom proti sebe nastupujú dve 5-členné družstvá, je podobný inline hokeju či hokejbalu. Cieľom hry je dopraviť loptičku pomocou hokejovej palice, do bránky.

Dejiny

Šport vznikol na začiatku 80. rokov v USA. Odtiaľ prenikol do Európy, konkrétne do Nemecka. Na začiatku 90. rokov sa rozšíril do okolitých krajín ako Dánsko, Švajčiarsko, Rakúsko či Holandsko. Už v roku 1988 vznikla v Európe strešná organizácia pre tento šport, a to European Street Hockey Association. Jej niekoľkonásobným retransformovaním vznikla v roku 1998 dnešná medzinárodná strešná organizácia s nazvom Medzinárodná federácia inline skater hockey (IISHF).
Apartheid

Apartheid (iné názvy: politika apartheidu, politika rasovej oddelenosti, politika rasovej odlúčenosti) je výraz označujúci najmä rasistickú politiku takzvaného oddeleného spolužitia obyvateľov rôznych rás. Výraz pochádza z holandčiny a znamená oddelenie alebo odlúčenie. Prvé doložené použitie tohto slova pochádza z prejavu Jana Smutsa z roku 1917.

Apartheid v Juhoafrickej republike

V Juhoafrickej republike bol apartheid oficiálnou štátnou politikou v rokoch 1948 až 1990, neoficiálne sa táto politika uplatňovala už skôr. Prejavoval sa oddelením dopravných prostriedkov pre belošských a takzvaných „farebných“ obyvateľov. Černošské obyvateľstvo malo zakázaný prístup do reštaurácií, kín, parkov, pláží, škôl, nemocníc a iných zariadení a verejne prístupných miest určených belochom.
Nemocnice a školy určené pre pôvodné obyvateľstvo boli podstatne menej vybavené než tie, ktoré mohli využívať belosi.
Na približne 13% územia Juhoafrickej únie (neskôr JAR) boli zriadené takzvané bantustany - černošské rezervácie s určitou mierou samosprávy. Bantustany juhoafrická vláda zriaďovala ako „nezávislé“ (avšak medzinárodne nikým neuznané) štáty s vlastným „občianstvom“, aby ich obyvateľstvo mohla zbaviť juhoafrickej štátnej príslušnosti a urobiť z nich bezprávnych robotníkov, cestujúcich za prácou do zvyšku JAR. Juhoafrické vojsko však túto „suverenitu“ aj tak príliš nerešpektovalo a zasahovalo kedykoľvek sa v rámci bantustanu začali prejavovať známky odporu voči ústrednej vláde.
21. marca 1960, sa zhromaždilo 20 000 černošských demonštrantov v Sharpeville aby vyjadrili nesúhlas s novým zákonom, ktorý nariaďoval černochom, aby pri sebe nosili tzv. Dompas, identifikačné preukazy s odtlačkami prstov, údajmi o zamestnávateľovi, povolenky na vstupu do určitých oblastí a i. Pri demonštrácii bolo 69 demonštrantov zastrelených a 180 zranených.
V reakcii na túto udalosť bol zakázaný Africký národný kongres a Panafrický kongres. Zároveň však v roku 1962 Valné zhromaždenie OSN prijalo rezolúciu 1761 odsudzujúcu juhoafrickú politiku apartheidu a vyzývajúci členské štáty OSN k prerušeniu obchodných a vojenských stykov s JAR.
Rastúci medzinárodný tlak prinútil JAR politiku apartheidu v 80. rokoch zmierňovať. F. W. de Klerk, juhoafrický prezident od roku 1989, ihneď po nástupe do úradu, apartheid odsúdil, dal z väzenia prepustiť Nelsona Mandelu, uväzneného roku 1964 na doživotie a umožnil obnovenie politickej činnosti ANK. Kvôli politickej nestabilite a násilným zrážkam na začiatku 90. rokov však zomrelo viac osôb než v predchádzajúcich 42 rokoch. Nástupom N. Mandelu do prezidentského úradu v roku 1994 bol juhoafrický apartheid definitívne odstránený. 15. apríla 2003 prezident Thabo Mbeki prisľúbil rozdeliť 660 miliónov randov ako odškodnenie 22 000 občanom, ktorí boli uväznení, mučení či stratili z dôvodu apartheidu svojich príbuzných.
Royère-de-Vassivière

Poloha

Obec má rozlohu 74,14 km². Najvyšší bod je položený 829 m n. m. a najnižší bod 540 m n. m.

Obyvateľstvo

Počet obyvateľov obce je 563 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Peter Zoch

Životopis

Až do svojho štrnásteho roku učil ho otec doma v Jasenovej. V rokoch 1865 – 1871 študoval na slovenskom gymnáziu vo Revúcej. V rokoch 1871 – 1873 študoval, za podpory bratov Ivana Branislava a Cyrila, na teologickej fakulte vo Viedni. Na jeseň roku 1873 jasenovská cirkev ho po smrti brata Cyrila dňa 25. januára 1874 pozvala za svojho farára. Pavol Zoch skončil štúdium vo Viedni a dňa 1. októbra 1874 bol v Bratislave vysvätený za kňaza biskupom Gedulym a 25. októbra 1874 inštalovaný za farára v Jasenovej. V blízkom aj širšom okolí bol známy svojimi vynikajúcimi katechézami pre deti a mládež, ktoré neraz počúvali aj dospelí.
Roku 1883 Pavol Zoch prešiel do Záriečia. Tu účinkoval až do roku 1897. Roku 1892 založil evanjelický cirkevno-politický časopis Stráž na Sione, ktorý potom redigoval až do svojej smrti. Prispieval do časopisov Dennica, Obzor, Časopis MSS i Domového kalendára.
Od roku 1897 pôsobil v Modre, kde sa jeho zásluhou založil domov pre siroty (Modranský sirotinec) a od roku 1905 bol jeho správcom. Na modranskej fare sa grupovali mnohí evanjelickí i katolícki činitelia, pripravovali sa akcie k voľbám a radili sa slovenskí politici v rokoch z konca 19. storočia. Zomrel náhle dňa 23. júna 1907 v Modre.
Dauphiné

Dauphiné je názov územia na juhovýchode Francúzska medzi riekou Rhôna a talianskymi hranicami južne od Savojska a severne od Provensalska.

Geografia

Najväčšími mestami v Dauphiné sú Grenoble, Gap a Valence. Jeho územie je rozdelené medzi departementy Isère, Drôme a Hautes-Alpes v regiónoch Rhône-Alpes a Provence-Alpes-Côte d’Azur.

Dejiny

Dauphiné bol pôvodne samostatný feudálny štát, ktorý sa rozvíjal od 11. do 14. storočia ako súčasť Burgundského kráľovstva, Franskej ríše, Stredofranskej ríše a neskôr Svätej ríše rímskej. Od jeho názvu bol odvodený titul dauphin, ktorý užíval knieža. V roku 1349 predal posledný bezdetný dauphin Humbert II. Dauphiné francúzskemu následníkovi trónu Karolovi. Zmluva určila Dauphiné ako apanáž pre nástupcu trónu a tým sa územie stalo fakticky súčasťou Francúzskeho kráľovstva. Odtiaľ vznikla tradícia, že francúzsky korunný princ dostal pri svojom narodení územia Dauphiné i s titulom dauphin (obdobne ako anglický korunný princ má titul princ z Walesu, alebo španielsky korunný princ je knieža z Astúrie).
V roku 1356 zložil nový dauphin lénnu prísahu cisárovi Karolovi IV. V 15. storočí bolo Dauphiné začlenené do majetku francúzskej koruny a odlúčilo sa tak od Svätej ríše rímskej tiež de iure.
Počas druhej svetovej vojny sa nemecká armáda v roku 1940 zastavila na rieke Isère a Dauphiné sa ocitlo v tzv. Slobodnej zóne.
Po nemeckej porážke v bitke pri Stalingrade v časti Dauphiné, najmä v ťažko prístupnom pohorí Vercors, vzniklo jedno z najdôležitejších centier francúzskeho odboja. V júni 1944 po spojeneckej invázii v Normandii sa pokúsili dobrovoľnícke polovojenské skupiny, ktoré boli zbraňami zo vzduchu zásobované Spojencami, zastaviť pohyb nemeckých vojsk, ktoré mierili na sever. Boli však obkľúčené dvoma nemeckými divíziami horskej pechoty a zničené v ťažkých bojoch.
Plounérin

Poloha

Obec má rozlohu 25,89 km². Najvyšší bod je položený 247 m n. m. a najnižší bod 105 m n. m.

Obyvateľstvo

Počet obyvateľov obce je 749 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Osada (zatopená obec)

Osada je zaniknutá obec na Orave, bola zatopená Oravskou priehradou. Prvá písomná zmienka pochádza z roku 1609.

História

Prvá zmienka o obci pochádza z v roku 1609, kde sa v daňovom súpise uvádza ako nová dedina pod názvom Zawada (neskoršie Zavada, Stankovo). Názov Stankovo bol odvodený od mena Jakuba Ústianského-Stankovského, ktorému v roku 1616 Juraj Thurzo pridelil šoltýske výsady a slobody s jednou usadlosťou, mlynom a pílou. Pred rokom 1659 sa začal používať názov Osada. V druhej polovici 17. storočia bola obec poznačená vojnami, požiarmi a morom. Po upokojení pomerov dochádzalo k opätovnému zaľudňovaniu. V období druhej svetovej vojny bola obec Osada vypálená nemeckými vojakmi.
Cirkevne patrila Osada najskôr k Trstenej a potom k Ústiu.

Obyvateľstvo obce

Obyvatelia sa zväčša venovali poľnohospodárstvu a hrnčiarstvu. Pestovali ľan, z ktorého vyrábali nite. Postupne sa rozvíjalo plátenníctvo a obchod s dobytkom.

Pečať obce

V pečatnom poli je Madona s dieťaťom na ľavej ruke, v pravej drží žezlo. Kruhopis: SIGILVM POS OSZADA.
Mandy Moorová

Kariéra

Spievanie ju zaujalo v muzikáli Oklahoma! a tak sa mu začala venovať. Objavili ju ako 14-ročnú a podpísala zmluvu so Sony Records. V roku 1999 odcestovala na turné s chlapčenskou skupinou The Backstreet Boys.
Zložené úročenie

Zložené úročenie(iné názvy: zložené úrokovanie, zložité úrokovanie, zložité úročenie, úroky z úrokov; príslušný úrok sa volá zložený úrok, zložitý úrok alebo úrok z úrokov) je úročenie, pri ktorom sa vypočítaný úrok daného úrokovacieho obdobia pripočíta na konci daného úrokovacieho obdobia k istine a v nasledujúcom úrokovacom období sa úrok vypočíta z tejto navýšenej istiny. Pripočítavanie úrokov k istine (teda ku kapitálu) sa v tomto kontexte volá aj kapitalizácia úrokov.

Teminológia

Dlžníkom sa stávame vtedy, ak od veriteľa (napr. banky) získame pôžičku. V pozícii veriteľa voči banke sa stávame vtedy, ak do nej vložíme svoj kapitál. Cenu, ktorú dlžník zaplatí veriteľovi za požičanie peňazí, vyjadruje úrok. Ten sa určuje ako počet percent (úroková miera) z požičanej sumy za určenú dobu (úrokové obdobie). Ak splatíme pôžičku alebo vyberieme z banky vložené peniaze vrátane úroku na konci úrokového obdobia, hovoríme o jednoduchom úrokovaní.
Voodoo3

Voodoo3 bola séria počítačových herných grafických kariet, ktoré navrhovala a vyrábala spoločnost 3dfx Interactive. Bol to nasledovník hi-end karty Voodoo2 a bola založená na staršej verzii Voodoo Banshee. Uvedená bola na výstave Comdex 98 a na trhu sa objavila v roku 1999. Bola to prvá 3dx karta, ktorá bola vyrávaná v spolupráci s firmou STB.
Existovalo niekoľko verzíí Voodoo3, obyčajne mali karty 16 MB RAM, 128-bitovú architektúru, verzia Voodoo3 2000 bola taktovaná na 143 MHz, verzia Voodoo3 3000 na 166 MHz a najsilnejšia verzia, 3500 TV na 183 MHz a obsahovala TV-Out výstup.
Uvedená bola aj zvláštna lacná verzia 3dfx Velocity 100, ktorá obsahovala 8 MB RAM a čip bol taktovaný na 143 MHz. Rozdielom bolo ešte vypnutie jednej textúrovacej jednotky, ktorá sa dala veľmi jednoducho softvérovo zapnúť.
Trivago

História

Nápad založiť internetový porovnávač cien špecializovaný na ubytovanie vznikol okolo roku 2004. Samotná spoločnosť bola založená v roku 2005 v Düsseldorfe, hlavnom meste nemeckej spolkovej republiky Severné Porýnie-Vestfálsko. Na jeho vzniku sa podieľali traja podnikatelia – Peter Vinnemeier, Malte Siewert a Rolf Schrömgens.
V roku 2007 sa stránka rozšírila o jazykové verzie pre Španielsko, Francúzsko a Spojené kráľovstvo. O ďalší rok neskôr pribudlo Poľsko a Švédsko a spoločnosť získala financovanie vo výške 1,14 miliónov amerických dolárov od britskej spoločnosti HOWZAT media LLP. V roku 2009 pribudli mutácie pre prvé neeurópske krajiny, konkrétne Spojené štáty americké, Čínu, Japonsko, Brazíliu a Mexiko. Jazyková platforma pre Česko bola spustená na konci roka 2011 a jazyková platforma pre Slovensko bola spustená začiatkom roka 2015.
21. decembra 2012 kúpila Expedia väčšinový podiel v Trivago v hotovosti a v akciách, v celkovej hodnote 546 miliónov dolárov.

Vyhľadávač hotelov

Trivago porovnáva ceny hotelov a skúsenosti, ktoré s jednotlivými ubytovacími zariadeniami majú návštevníci. Vyhľadávanie zahrňuje geografické kritéria, napr. mesto, región, či turistické atrakcie, ale taktiež vybavenie jednotlivých hotelov a penziónov (napr. kúpele, športové či kongresové vybavenie, dostupnosť internetu pomocou Wi-Fi). Po výbere konkrétneho ubytovacieho zariadenia je užívateľ presmerovaný na internetovú rezervačnú stránku, ktorá je pre daný hotel či penzión poskytnutá za najnižšiu možnú cenu.
Vyhľadávač pre porovnanie cien používa informácie z rezervačných stránok, ale taktiež od hotelových návštevníkov a samotných hotelierov. Na základe všetkých týchto informácií Trivago jednotlivým ubytovacím zariadeniam priraďuje hodnotenie, ktoré uľahčuje ich porovnávanie. Firma z veľkej časti spolieha na obsah generovaný užívateľmi. Z tohto dôvodu spolupracuje s členmi pre registráciu, ktorým je vyplácaná pravidelná finančná odmena, v závislosti na množstve obsahu vytvoreného konkrétnym členom.

Trivago Index hotelových cien (tHPI)

Firma každý mesiac uverejňuje Index hotelových cien (tHPI - trivago Hotel Price Index), ktorý poukazuje na vývoj cien ubytovania vo vybraných destináciách.

Trivago Hotel Manager (tHM)

Trivago Hotel Management je zadarmo vedená platforma vytvorená priamo pre vlastníkov jednotlivých ubytovacích zariadení. Tu si môžu sami spravovať profil a zároveň im Hotel Manager ponúka mnoho tipov a doporučení ako zaistiť lepšie zobrazenie profilu na trivagu a ako sledovať výsledky. Hotelieri sú tu schopní sledovať aj štatistiky a počet zobrazení daného ubytovacieho zariadenia.

Pracovné prostredie

Trivago ponúka zázemie medzinárodnej spoločnosti, zamestnáva 60 národností. Zamestnanci ťažia z mnohých výhod, medzi ktoré patrí nešpecifikovaná pracovná doba, firemné akcie a ďalšie pracovné benefity.
Dierrey-Saint-Julien

Poloha

Obec má rozlohu 21,25 km². Najvyšší bod je položený 227 m n. m. a najnižší bod 132 m n. m.

Obyvateľstvo

Počet obyvateľov obce je 260 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
NHL 1923/1924

PCHA 1923/1924

Sezóna 1923/1924 bola trinástou a zároveň poslednou sezónou Pacificko-pobrežnej hokejovej asociácie (Pacific Coast Hockey Association). Dva tímy z trojice účastníkov posledných sezón (Vancouver Maroons a Victoria Cougars) prestúpili v nasledujúcej sezóne do ďalšej kanadskej profesionálnej súťaže WCHL.
Boutigny-Prouais

Poloha

Obec má rozlohu 32,5 km². Najvyšší bod je položený 173 m n. m. a najnižší bod 109 m n. m.

Obyvateľstvo

Počet obyvateľov obce je 1 849 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Concriers

Poloha

Obec má rozlohu 4,84 km². Najvyšší bod je položený 124 m n. m. a najnižší bod 107 m n. m.

Obyvateľstvo

Počet obyvateľov obce je 162 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sedlo pod Hnilickou Kýčerou

Turizmus

Nachádza sa pod Hnilickou Kýčerou (1 218 m n. m.), ktorá je výborným vyhliadkovým bodom. Zostup z vrcholu do sedla patrí medzi najstrmšie v celej Lúčanskej Malej Fatre a hlavne v období dažďov je ťažko priechodný. V sedle je križovatka značených turistických trás červenej (hrebeň) a zelenej (Valča - Rajec) a pekný drevený kríž.
Niekoľko desiatok metrov od kríža po zelenej značke smerom do Rajca je upravený prameň pitnej vody. Sedlo je vyhľadávaným bivakovacím miestom, pretože sa nachádza približne v polovici hrebeňa tejto časti Malej Fatry.
Ferrari Enzo

Karoséria a interiér

Ferrari Enzo má karosériu vyrobenú z uhlíkového vlákna – karbónového monokoku, preto je veľmi pevná a zároveň ľahká. Je aerodynamicky tvarovaná a vytvára veľký prítlak už pri nízkych rýchlostiach – vďaka tomu môže Ferrari Enzo prechádzať zákruty väčšou rýchlosťou a lepšou stabilitou. Interiér od predošlých modelov výrazne pokročil (F40,F50...). Je vybavený vyhrievaním okien, automatickou klimatizáciou a v cele vozidlo disponuje množstvom elektronických systémov – kontrola trakcie, stability, prešmyku... V aute sú štandardom kožené, elektronicky nastaviteľné sedadlá a iné vymoženosti, čo však malo nepriaznivý vplyv na hmotnosť vozidla.

Ferrari FXX

Ferrari FXX je špeciálna verzia základného Enza určená na okruhy. Má motor 6,3 L V12, ktorý vyprodukuje 800 koní teda približne 590 kilowattov pri 9 500 ot./min. Má novú superrýchlu prevodovku a nové brzdy Brembo. Jeho počiatočná cena bola 1,3 mil. €. Maximálna rýchlosť vystúpila na viac než 365 km/h.

Ferrari P4/5 by Pininfarina

Ferrari P4/5 Pininfarina je špeciálna jednorazová verzia Ferrari Enzo od Pininfarina. Objednal si ho a financoval Američan James Glickenhaus. Jeden kus bol vytvorený v roku 2006 v Turíne v Taliansku. Čiastočne pripomínalo Ferrari P, Ferrari 330 P3/4 a P4 (všetky tri boli pretekárske špeciály). P4/5 sa dosiahlo rýchlosť 100 km/h za menej než 3 sekundy a maximálnu rýchlosť viac než 375 km/h.

Maserati MC12

V tej dobe bolo Ferrari vlastníkom Maserati. Preto sa firma rozhodla oživiť značku Maserati a zostaviť model postavený na platforme Ferrari Enzo – Maserati MC12. MC12-tka je výkonnejšia, rýchlejšia a horšie vybavená ako Enzo, dá sa označiť ako cestná verzia pretekárskeho auta.

Ferrari FXX Evoluzione

Ide ešte o vylepšenú čisto pretekársku verziu Ferrari FXX. Má o 60 koní viac, je ľahšia a jeho maximálna rýchlosť dosahuje takmer 390 km/h. Zrýchlenie z nuly na 100 km/h dosiahne za asi 2,5 s.

Maserati Birdcage 75th

Je koncept navrhnutý Pininfarinou na 75. výročie automobilky Maserati. Bol predstavený na autosalóne v Ženeve v roku 2005 a považuje sa za „bratranca“ Ferrari P4/5. Má 700 koní a vylepšenú aerodynamiku, jeho maximálna rýchlosť údajne dosahuje až 390 km/h a zrýchlenie 0 – 100 km/h dosiahne za menej než 2,9 s. Je to však iba koncept – prototyp a pravdepodobne sa nikdy nebude sériovo vyrábať.

Maserati MC12 Corsa

Je to pretekárska verzia Maserati MC12. Nazýva sa aj Maserati MC12 GT1 alebo iba Maserati MC12 GT, zúčastnila sa a vyhrala 2005 FIA GT Manufacturers Cup, pričom porazila aj výkonnejšie Ferrari FXX. Maserati MC12 GT1 Corsa má 755 PS teda 555 kW pri 8 000 ot./min. čo je o 122 koní viac ako má základná MC12-tka.
Aemilius Papinianus

Aemilius Papinianus (142 – 212) bol rímsky právnik a v rokoch 205 – 212 i veliteľ prétoriánskej gardy.

Život

Papinianus bol blízkym priateľom cisára Septimia Severa a sprevádzal ho aj na jeho výprave do Británie. Predpokladá sa, že mohol byť, tak ako Severova druhá manželka, Julia Domna, pôvodom zo Sýrie. Podľa jednej pasáže z Historia Augusta študoval právo spolu s cisárom u Quinta Cervidia Scaevolu. Pred svojou smrťou zveril Septimius Severus výchovu svojich dvoch synov, Caracallu a Getu práve Papinianovi. Papinius sa pokúšal medzi bratmi udržať dobré vzťahy, ale to sa mu iba vypomstilo. Po zavraždení Getu roku 212 sa Caracalla obrátil proti jeho prívržencom. Medzi nimi bol zabitý aj Papinianus.

Dielo

Papinianus je autorom dvoch významných prác z oblasti teórie práva – 37 kníh kazuistiky Quaestiones (Otázky) a 19 kníh Responsa (Odpovede). Spolu s Gaiom, Paulom, Modestinom a Ulpianom patril Papinianus k pätici najvýznamnejších právnikov, ktorých výroky boli v neskorej antike považované za rozhodujúce. Obe diela veľkého právnika sa stali prameňom pre Codex Theodosianus a neskôr pre Codex Iustinianus.
Aktívny vozík

Ciele združenia

Cieľom združenia je združovať postihnutých ľudí, najmä tých, čo zostali na vozíkoch a pomôcť im žiť aktívnejší a plnohodnotnejší život. Združenie sa tiež zameriava na osvetu verejnosti a prekonanie bariér, ktoré existujú medzi zdravotne postihnutými ľuďmi a ostatnou verejnosťou. Cieľom združenia je aj vybudovať okruh ľudí, ktorí si budú navzájom pomáhať a radiť v každodennom živote.

Činnosti združenia

Združenie vytvorilo a prevádzkuje Centrum pre rodiny s postihnutými deťmi a pomáha zdravotne postihnutým osobám vyhľadávať vhodné pracovné miesta. Ďalej poskytuje pomoc postihnutým osobám s orientáciou na osoby, ktoré zostali na vozíkoch (humanitárnej, ľudskej, poradnej aj finančnej pomoci).
Združenie prevádzkuje vlastnú internetovú stránku, prostredníctvom ktorej môžu vozíčkari a ich priaznivci komunikovať, organizuje rôzne kultúrne podujatia (besedy, výlety a ďalšie spoločenské akcie rozličného charakteru) a spolupracuje s inými združeniami a nadáciami pri organizovaní a realizovaní väčších zámerových cieľov.
Préneron

Poloha

Obec má rozlohu 8,63 km². Najvyšší bod je položený 201 m n. m. a najnižší bod 115 m n. m.

Obyvateľstvo

Počet obyvateľov obce je 143 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Adstrát

Adstrát je súbor čŕt jazykového systému, ktorý vznikol vplyvom vzájomného pôsobenia jazykov národov, ktoré sú spolu v dlhodobom blízkom kontakte. Nedochádza pritom k vzájomnej asimilácii týchto jazykov, ale vytvára sa medzi nimi nová komunikačná „vrstva“. Autorom termínu je Metteo Giulio Bartoli.
Niekedy sa pojmom adstrát označuje zmiešaný bilingvizmus.
Pcheng Šuaj

Pohár Federácie (FED Cup)

Šuaj Pchengová reprezentovala tím Číny v 10 zápasoch Pohára federácie s bilanciou 9-5 v dvojhre a 0-3 vo štvorhre.